**Kedves Ötödikesek!**

Remélem, mindenkinek jól sikerült a múlt heti helyesírás gyakorlás. Ezen a héten tovább mélyítjük ismereteinket a magyar helyesírás szabályrendszeréről. Sokat kell gyakorolnunk, hiszen a szabályok alkalmazása – azaz a helyesen írás – elengedhetetlen ahhoz, hogy a mindennapi életben megfelelően fejezd ki magad. Emellett helyesírásod is elárulja mások számára, hogy mennyire vagy igényes. Biztos vagyok benne, hogy a sok gyakorlás meg fogja hozni a gyümölcsét és mindannyian nagyon ügyesek lesztek!

A mellékelt képen egy fontos könyv, a **Helyesírási szabályzat** fotóját látod. Ezt a könyvet a Magyar Tudományos Akadémia adja ki időről időre, hogy írásban rögzítse azokat a szabályokat, melyek írásunkat meghatározzák.

Nézz körül otthon, lehet, hogy nálatok is ott pihen az egyik polcon! Ha nem, akkor sincs baj, mert a <https://helyesiras.mta.hu/helyesiras/default/akh12> oldalon megtalálod a legfontosabb szabályokat! Bal oldalon megtalálod a fejezetcímeket és ha rájuk kattintasz, akkor elolvashatod a fejezetek legfontosabb pontjait.

Fontos: a szabálypontokat **számozzák,** így egyértelműbb az, hogy ki melyik szabálypontra gondol egy-egy szó helyesírásáról beszélve. A kötet első része a szabályzat (= a pontokba szedett szabályok gyűjteménye), melyet egy szótár egészít ki.

(Most ne szaladj el sem könyvtárba érte, sem megvenni. Egyelőre az online változattal fogunk dolgozni, majd az iskolába visszatérve megismerkedünk a kötettel a könyvtárban.)

|  |
| --- |
| **A magyar helyesírás alapelvei** A magyar helyesírást négy alapelv szabályozza:  1. a kiejtés elve 2. a szóelemzés elve 3. a hagyomány elve 4. az egyszerűsítés elve |

**1. A szóelemzés elve**

Azért a szóelemzés elvével kezdjük a tanulást, mert ez már ismerős lesz, hiszen nemrég tanultunk a mássalhangzó-törvényekről. A megszerzett ismereteidet jól fogod tudni hasznosítani a feladatokban.

**Kis emlékeztető a mássalhangzó-törvényekről:**

|  |
| --- |
| **MÁSSALHANGZÓ-TÖRVÉNYEK** |
| **hasonulások** | **összeolvadás** | **rövidülés** | **kiesés**  |
| **részleges hasonulás** | **teljes hasonulás** |
| **zöngésség szerinti** | **képzés helye szerinti** | **írásban nem jelölt** | **írásban jelölt** |
| papucsban rizspor patakban kapdos szegfűmosdik | pontyszínpadazonban tanmesetanmenetkülönbe | utcánanyjaegészségszálljanakhagyjafogyjon | vassal ehhezmossonjátsszatoknézzétek eddzétek  | adjon játszik bántjaköltségbarátsághídja | hallgat otthon orrszarvú mennydörgéshallja | mondd megmondta |

A tankönyved 71. oldalán találod a szóelemzés elvének legfontosabb szabályait.

Összefoglalva:

* ha egy összetett szóban három mássalhangzó kerül egymás mellé, kötőjelet használunk: **balett-táncos, sakk-kör, dzsessz-szerzemény**
* figyeld meg a d végű igék felszólító módját!

|  |  |
| --- | --- |
| **kijelentő mód** | **felszólító mód** |
| admondszedhordküld | addmonddszeddhorddküldd |

**Tehát a d végű igék felszólító módú alakjában (egyes szám 2. személy (= te)) megkettőzzük a d-t.**

* a hosszú magánhangzóra végződő igék toldalékos alakjaiban rövid mássalhangzót írunk:

**nő – nősz, nőtök, nőnek, nőj stb.**

de: a **nődd** (túl a bátyád) alakban (vagy pl. **sződd**) megmarad a két d.

* a **lesz** igealakot egy sz-szel írjuk! (de ezt már másodikos korotok óta tudjátok, igaz?)
* az **egy számnevet** toldalékos alakjaiban hosszú gy-vel ejtjük, de egy gy-vel írjuk:

 **egy – egyet, egyért, egyes, egyezik, együtt, együttes, egyesület**

 **de: eggyel, eggyé** (tudod, ez a teljes hasonulás, hasonul a –val, –vel, -vá, -vé rag!)

* a „**kis**” szó fokozott alakjait hosszú s-sel ejtjük, de egy s-sel írjuk:

 **kis – kisebb, kisebbség, kisebbítendő sb.**

* a **–s végű melléknevek** toldalékos alakjait sokan hosszú s-sel ejtik, de egy s-sel kell írni:

 **erőset, magasan, erősebb, ügyesen**

(Egyébként ez is egy mshg törvény miatt van így: a két mgh között a mshg „megnyúlik”, persze csak a kiejtésben.)

* vigyázz az „**új**” melléknév j hangjának írására is:

 **új – újak, újat, újra, újdonság, újabb stb.**

 **ujj – ujjak, ujjat, ujjra stb.**

* ha a –val, -vel, -vá, -vé rag h-ra végződő szóhoz kapcsolódik, két lehetőség van:

 1. azoknál a szavaknál, ahol a h-t a szó végén nem ejtjük: mindkét írásmód helyes

 **düh - dühvel vagy dühhel**

 **méh - méhvel vagy méhhel**

 **juh - juhval vagy juhhal**

 **cseh - csehvel vagy csehhel**

 2. van 4 olyan szó a magyarban, ahol kiejtjük a h hangot a szó végén: itt kiejtjük a h-t, tehát a –val, -vel rag tud hasonulni:

 **sah - sahhal**

 **doh - dohhal**

 **potroh - potrohhal**

 **Allah - Allahhal**

* ha a régies írású családnevek végződnek th, gh, ch, ts betűkkel, akkor a kiejtett alakhoz hasonul a –val, -vel, -vá, -vé rag:

 **Tóth – Tóthtal**

 **Kossuth – Kossuthtal**

 **Móricz – Móriczcal**

 **Rátz – Rátzcal**

 **Balogh – Baloghgal**

 **Madách – Madáchcsal**

* vigyázni kell arra, hogy a –val, -vel ragos alakból kiderüljön a családnév helyesírása:

 a.) ha rövid mshg van a családnév végén, akkor kötőjel nélkül kapcsolódik a rag:

 **Pap - Pappal**

 **Szél - Széllel**

 **Gál - Gállal**

 **Kis - Kissel**

 **Man - Mannal**

 b.) ha hosszú mshg van a családnév végén: kötőjellel kapcsolódik a rag (hiszen három egyforma mshg nem lehet a magyarban egymás mellett)

 **Papp - Papp-pal**

 **Széll - Széll-lel**

 **Gáll - Gáll-lal**

 **Kiss - Kiss-sel**

 **Mann - Mann-nal (és ugyanezért Mann felesége Mann-né)**

**Nézzünk néhány feladatot a gyakorlatban is! (ezt a dokumentumot hagyd nyitva, hogy segítsen)**

**Légy szíves oldd meg a munkafüzetedben az alábbi feladatokat:**

 - 57. oldal / 1. feladat

 - 59. oldal / 7., 8., és 9. feladat

 - 60. oldal / 11. és 12. feladat

 - 62. oldal / 1. és 2. feladat

 - 63. oldal / 4., 5., 6. feladat

 - 64. oldal / 7. feladat szövegét másold le a füzetedbe kijavítva, légy szíves!

Amikor készen vagy vele, mutasd meg a szüleidnek és kérd meg őket, hogy írjanak egy igazoló e-mailt nekünk!

Köszönjük a munkádat!

Sok szeretettel: Zsuzsa néni és Renáta néni